CELEX: 32005D0510
Language: lv
Date: 2005-06-14 00:00:00
Title: 2005/510/Euratom: Komisijas Lēmums (2005. gada 14. jūnijs) par Eiropas Atomenerģijas kopienas pievienošanos “Kopējai lietotās kodoldegvielas un radioaktīvo atkritumu drošas pārvaldības konvencijai”(izziņots ar dokumenta numuru K(2005) 1729)

16.7.2005   
            
            
               LV
            
            
               Eiropas Savienības Oficiālais Vēstnesis
            
            
               L 185/33
            
         
      KOMISIJAS LĒMUMS
   
   (2005. gada 14. jūnijs)
   par Eiropas Atomenerģijas kopienas pievienošanos “Kopējai lietotās kodoldegvielas un radioaktīvo atkritumu drošas pārvaldības konvencijai”
   (izziņots ar dokumenta numuru K(2005) 1729)
   (2005/510/Euratom)
   EIROPAS KOPIENU KOMISIJA,
   ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,
   ņemot vērā Padomes 2005. gada 24. janvāra Lēmumu 2005/84/Euratom, ar ko apstiprina Eiropas Atomenerģijas kopienas pievienošanos “Kopējai lietotās kodoldegvielas un radioaktīvo atkritumu drošas pārvaldības konvencijai” (1) (turpmāk tekstā “Kopējā konvencija”),
   tā kā:
   
               (1)
            
            
               Divdesmit divas dalībvalstis ir Kopējās konvencijas līgumslēdzējas puses.
            
         
               (2)
            
            
               Kopējai konvencijai pievienojas Eiropas Atomenerģijas kopiena,
            
         IR PIEŅĒMUSI ŠO LĒMUMU.
   1. pants
   Ar šo Eiropas Atomenerģijas kopienas vārdā tiek apstiprināta pievienošanās Kopējai konvencijai.
   Kopējās konvencijas un Eiropas Atomenerģijas kopienas deklarācijas teksts, kas izstrādāts saskaņā ar Kopējās konvencijas 39. panta 4. punkta iii) apakšpunktu, ir pievienots šim lēmumam.
   2. pants
   Tiklīdz kā šis lēmums būs pieņemts, tam pievienoto deklarāciju nodod glabāšanā Starptautiskās atomenerģijas aģentūras Kopējās konvencijas depozitārija ģenerāldirektoram, izmantojot vēstuli, ko parakstījis vadītājs Eiropas Komisijas delegācijai starptautiskajās organizācijās Vīnē.
   
      Briselē, 2005. gada 14. jūnijā
      
         
            Komisijas vārdā —
         
         
            Komisijas loceklis
         
         Andris PIEBALGS
         
      
   
   
      (1)  OV L 30, 3.2.2005., 10. lpp.
   
      Eiropas Atomenerģijas kopienas deklarācija saskaņā ar Kopējās lietotās kodoldegvielas un radioaktīvo atkritumu drošas pārvaldības konvencijas 39. panta 4. punkta iii) apakšpunktu
      Pašreiz Eiropas Atomenerģijas kopienā ir šādas dalībvalstis: Beļģijas Karaliste, Čehijas Republika, Dānijas Karaliste, Vācijas Federatīvā Republika, Igaunijas Republika, Grieķijas Republika, Spānijas Karaliste, Francijas Republika, Īrija, Itālijas Republika, Kipras Republika, Latvijas Republika, Lietuvas Republika, Luksemburgas Lielhercogiste, Ungārijas Republika, Maltas Republika, Nīderlandes Karaliste, Austrijas Republika, Polijas Republika, Portugāles Republika, Slovēnijas Republika, Slovākijas Republika, Somijas Republika, Zviedrijas Karaliste, Lielbritānijas un Ziemeļīrijas Apvienotā Karaliste.
      Kopiena paziņo, ka uz to attiecas Kopējās konvencijas 1.–16., 18., 19., 21. un 24.–44. pants.
      Kā paredzēts Eiropas Atomenerģijas kopienas dibināšanas līguma 2. panta b) apakšpunktā un II sadaļas 3. nodaļas “Veselība un drošība” attiecīgajos pantos, Kopienai ar iepriekšminētajām dalībvalstīm ir kopīga kompetence jomās, uz kurām attiecas Kopējās konvencijas 4., 6.–11., 13.–16., 19. un 24.–28. pants.